LIETUVOS RESPUBLIKOS SOCIALINĖS APSAUGOS IR DARBO MINISTRAS

ĮSAKYMAS

DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 2015 M. KOVO 19 D. ĮSAKYMO NR. A1-139 „DĖL SPRENDIMO DĖL UŽSIENIEČIO DARBO ATITIKTIES LIETUVOS RESPUBLIKOS DARBO RINKOS POREIKIAMS PRIĖMIMO TVARKOS APRAŠO PATVIRTINIMO“ PAKEITIMO

2024 m. liepos 19 d. Nr. A1-485

Vilnius

Pakeičiu Sprendimo dėl užsieniečio darbo atitikties Lietuvos Respublikos darbo rinkos poreikiams priėmimo tvarkos aprašą, patvirtintą Lietuvos Respublikos socialinės apsaugos ir darbo ministro 2015 m. kovo 19 d. įsakymu Nr. A1-139 „Dėl Sprendimo dėl užsieniečio darbo atitikties Lietuvos Respublikos darbo rinkos poreikiams priėmimo tvarkos aprašo patvirtinimo“:

1. Pakeičiu 2 punkto pirmąją pastraipą ir ją išdėstau taip:

„2. Aprašas taikomas užsieniečiui, kuris ketina kreiptis dėl leidimo laikinai gyventi Lietuvos Respublikoje (toliau – leidimas laikinai gyventi) išdavimo ar keitimo Lietuvos Respublikos įstatymo „Dėl užsieniečių teisinės padėties“ 40 straipsnio 1 dalies 4 punkte nustatytu pagrindu ir kuris Lietuvos Respublikoje ketina dirbti pagal terminuotą, neterminuotą arba darbo keliems (sutartį sudarant gali dalyvauti ne daugiau kaip 4 darbdaviai) darbdaviams sutartį (toliau – darbo sutartis) ar laikinojo darbo sutartį, sudarytą tarp darbuotojo ir darbdavio (toliau – laikinojo įdarbinimo įmonė), arba dirba pagal darbo sutartį ar laikinojo darbo sutartį, jei užsienietis:“.

2. Pripažįstu netekusiu galios 2.3 papunktį.

3. Pripažįstu netekusiu galios 2.8 papunktį.

4. Pripažįstu netekusiu galios 2.9 papunktį.

5. Pakeičiu 5.1 papunktį ir jį išdėstau taip:

„5.1. Užimtumo tarnybos valdomoje informacinėje sistemoje:

5.1.1. darbdavio arba pirmojo darbdavio, jeigu ketinama sudaryti darbo keliems darbdaviams sutartį (toliau kartu – darbdavys), užregistruota laisva darbo vieta, kuriai užimti nurodyta informacija arba kvalifikacijai, susijusiai su atliktinu darbu ir darbo patirčiai, susijusiai su atliktinu darbu, arba nurodytas numatomas mokėti mėnesinis darbo užmokestis yra ne mažesnis negu Valstybės duomenų agentūros paskutinis paskelbtas kalendorinių metų vidutinis mėnesinis bruto darbo užmokesčio šalies ūkyje (įtraukiant ir individualių įmonių darbo užmokesčio duomenis) (toliau – paskutinis paskelbtas kalendorinių metų vidutinis mėnesinis BDU) dydis, buvo neužimta ne mažiau kaip 5 darbo dienas nuo jos registracijos dienos;

5.1.2. laikinojo įdarbinimo įmonės, turinčios susitarimą su laikinojo darbo naudotoju, užregistruota laisva darbo vieta, kuriai užimti nurodyta informacija kvalifikacijai, susijusiai su atliktinu darbu, ir darbo patirčiai, susijusiai su atliktinu darbu, o nurodytas numatomas mokėti darbo užmokestis atitinka įstatymo „Dėl užsieniečių teisinės padėties“ 44 straipsnio 1 dalies 2 punkto a papunkčio sąlygą, buvo neužimta ne mažiau kaip 5 darbo dienas nuo jos registracijos dienos.“

6. Pakeičiu 6.2 papunktį ir jį išdėstau taip:

„6.2. įsipareigojimą (nurodoma darbdavio (-ių) pavadinimas (-ai), kodas (-ai) arba fizinio asmens vardas, pavardė, gimimo data, pagrindinės ekonominės veiklos rūšies kodas (-ai)) įdarbinti užsienietį (nurodoma užsieniečio vardas, pavardė, gimimo data, pilietybė) pagal darbo sutartį ne trumpesniam negu 6 mėnesių laikotarpiui ir nustatyti visą darbo laiko normą;“.

7. Pakeičiu 6.3 papunktį ir jį išdėstau taip:

„6.3. darbdavio informaciją apie:

6.3.1. užsieniečio turimą kvalifikaciją (diplomo / kvalifikacijos pažymėjimo numeris, išdavimo data, diplomą / kvalifikacijos pažymėjimą išdavusios institucijos pavadinimas), susijusią su atliktinu darbu, ir užsieniečio turimą ne mažesnę negu vienerių metų darbo patirtį per pastaruosius 3 metus, susijusią su atliktinu darbu, bei kvalifikacijos ir darbo patirties atitiktį paskelbtai darbo vietai, nurodytai Aprašo 5.1.1 papunktyje, nustatytiems reikalavimams:

6.3.1.1. jeigu užsienietis darbo patirtį įgijo dirbdamas pagal darbo sutartį: užsieniečio darbo pagal darbdavio nurodytą profesiją laikotarpis, įmonės, kurioje užsienietis įgijo darbo patirties, pavadinimas, kodas, veiklos adresas, telefono ryšio numeris, el. pašto adresas;

6.3.1.2. jeigu užsienietis darbo patirtį įgijo užsiimdamas savarankiška veikla: užsieniečio savarankiškos veiklos pavadinimas, laikotarpis, leidimo ar kito dokumento, leidžiančio fiziniam asmeniui užsiimti savarankiška veikla, data ir numeris, jį išdavusios institucijos pavadinimas; paslaugų teikimo ar darbų atlikimo sutarčių, įrodančių darbo patirtį ir trukmę pagal savarankišką veiklą, datos ir numeriai, jeigu tokios sutartys buvo sudarytos, arba

6.3.2. numatomą užsieniečiui mokėti mėnesinį darbo užmokestį, atitinkantį nustatytą laisvai darbo vietai, nurodytai Aprašo 5.1.1 papunktyje.“

8. Pakeičiu 7.2 papunktį ir jį išdėstau taip:

„7.2. įsipareigojimas (nurodoma laikinojo įdarbinimo įmonės pavadinimas, kodas) įdarbinti užsienietį (nurodoma užsieniečio vardas, pavardė, gimimo data, pilietybė) pagal laikinojo darbo sutartį ne trumpesniam negu 6 mėnesių laikotarpiui, kuriame nurodyti reikalavimai užsieniečio kvalifikacijai, susijusiai su atliktinu darbu, ir jo darbo patirčiai, susijusiai su atliktinu darbu, įsipareigojama nustatyti visą darbo laiko normą ir darbo Lietuvos Respublikoje metu bei laikotarpiais tarp siuntimų mokėti įstatymo „Dėl užsieniečių teisinės padėties“ 44 straipsnio 1 dalies 2 punkto a papunktyje nustatyto dydžio darbo užmokestį;“.

9. Pakeičiu 7.4.1 papunktį ir jį išdėstau taip:

„7.4.1. užsieniečio turimą kvalifikaciją (diplomo / kvalifikacijos pažymėjimo numeris, išdavimo data, diplomą / kvalifikacijos pažymėjimą išdavusios institucijos pavadinimas), susijusią su atliktinu darbu, ir jos atitiktį paskelbtai darbo vietai nustatytiems reikalavimams ir“.

10. Pripažįstu netekusiu galios 8 punktą.

11. Pripažįstu netekusiu galios 14 punktą.

12. Pakeičiu 18 punktą ir jį išdėstau taip:

„18. Priėmęs Aprašo 6.2 ir 6.3 papunkčiuose nurodytus dokumentus, Užimtumo tarnybos darbuotojas įvertina užsieniečio atitiktį Lietuvos Respublikos darbo rinkos poreikių nustatymo kriterijams pagal Aprašo 5 punktą, patikrindamas, ar:

18.1. užsieniečio turima kvalifikacija ir jo darbo patirtis yra tinkama darbdavio užregistruotai laisvai darbo vietai, nurodytai Aprašo 5.1.1 papunktyje, užimti ir darbo funkcijoms, nustatytoms darbdavio įsipareigojime įdarbinti užsienietį, vykdyti ir ar atitinka Aprašo 5.3 papunktyje nurodytą darbo užmokesčio sąlygą, arba

18.2. užsieniečiui numatomas mokėti mėnesinis darbo užmokestis yra ne mažesnis negu paskutinis paskelbtas kalendorinių metų vidutinis mėnesinis BDU dydis ir ar jis atitinka Aprašo 5.3 papunktyje nurodytą darbo užmokesčio sąlygą.“

13. Pripažįstu netekusiu galios 20 punktą.

14. Pakeičiu 21 punktą ir jį išdėstau taip:

„21. Užimtumo tarnybos direktorius ar jo įgaliotas valstybės tarnautojas, įvertinęs, ar nėra įstatymo „Dėl užsieniečių teisinės padėties“ 611 straipsnio 2 dalyje nustatytų atsisakymo priimti Sprendimą pagrindų, o Aprašo 18 ar 19 punkte nustatyta tvarka – užsieniečio darbo atitiktį Lietuvos Respublikos darbo rinkos poreikiams, per 7 darbo dienas nuo Prašymo ir Aprašo 6 ar 7 punkte nurodytų dokumentų Užimtumo tarnyboje gavimo dienos priima Sprendimą arba atsisako jį priimti.“

15. Pakeičiu 22.2 papunktį ir jį išdėstau taip:

„22.2. kyla įtarimų, kad darbdavio pateikta informacija apie užsieniečio kvalifikaciją ir (ar) jo darbo patirtį nėra teisinga arba neatitinka Aprašo 6.3 papunktyje nurodytos informacijos;“.

16. Pakeičiu 22.3 papunktį ir jį išdėstau taip:

„22.3. kyla įtarimų, kad laikinojo įdarbinimo įmonės pateikta informacija apie užsieniečio kvalifikaciją ir (ar) jo darbo patirtį nėra teisinga arba neatitinka Aprašo 7.4 papunktyje nurodytos informacijos;“.

17. Pakeičiu 24 punktą ir jį išdėstau taip:

„24. Užimtumo tarnybos darbuotojas paprašo kompetentingos institucijos pateikti patikslintą informaciją Aprašo 22.1 ar 22.4 papunkčiuose nurodytais atvejais, o darbdavio ar laikinojo įdarbinimo įmonės – užsieniečio kvalifikaciją ir (ar) jo darbo patirtį patvirtinančius dokumentus Aprašo 22.2 ar 22.3 papunktyje nurodytu atveju arba pašalinti Aprašo 22.5 papunktyje nurodytus trūkumus per 10 darbo dienų nuo prašymo gavimo dienos. Duomenys iš kompetentingų institucijų gaunami duomenų teikimo sutartyse nustatyta tvarka, o jei ji nesudaryta, ‒ raštu kreipiantis į kompetentingą instituciją (prašomų duomenų gavimo pagrindas, jų naudojimo tikslas, pateikimo būdas ir apimtis).“

18. Pakeičiu 27 punktą ir jį išdėstau taip:

„27. Sprendime nurodoma: užsieniečio vardas, pavardė, gimimo data, pilietybė, kvalifikacija ir jo darbo patirtis (kvalifikacija ir darbo patirtis nenurodoma, jeigu užsieniečiui numatomas mokėti mėnesinis darbo užmokestis yra ne mažesnis negu paskutinis paskelbtas kalendorinių metų vidutinis mėnesinis BDU dydis), numatomas darbo užmokestis darbo, darbo keliems (ne daugiau kaip 4) darbdaviams sutarties ar laikinojo darbo sutarties galiojimo laikotarpiu, darbo vieta (įmonės, įstaigos, organizacijos juridinio asmens pavadinimas ir kodas, veiklos adresas, telefono ryšio numeris, el. pašto adresas; filialo ar atstovybės, struktūrinio padalinio pavadinimas; jeigu darbdavys yra fizinis asmuo, – vardas, pavardė, gimimo data, veiklos adresas, telefono ryšio numeris, el. pašto adresas) arba laikinojo įdarbinimo įmonės (pavadinimas ir kodas, veiklos adresas, telefono ryšio numeris, el. pašto adresas; filialo ar atstovybės, struktūrinio padalinio pavadinimas) ir užsieniečio darbo funkcija (profesija, kodas pagal Lietuvos profesijų klasifikatorių), Sprendimo galiojimo terminas, kita Lietuvos Respublikos viešojo administravimo įstatymo 10 straipsnio 5 dalyje nurodyta informacija.“

19. Pakeičiu 39 punktą ir jį išdėstau taip:

„39. Užsieniečio turimai kvalifikacijai ir jo darbo patirčiai patvirtinti darbdavys ar laikinojo įdarbinimo įmonė turi turėti tai įrodančius dokumentus ir pareikalavus juos pateikti Užimtumo tarnybai.“

20. Pakeičiu 1 priedą ir jį išdėstau nauja redakcija (pridedama).

21. Pakeičiu 2 priedą ir jį išdėstau nauja redakcija (pridedama).

Laikinai einantis socialinės apsaugos ir darbo ministro pareigas	Vytautas Šilinskas

Sprendimo dėl užsieniečio darbo atitikties

Lietuvos Respublikos darbo rinkos poreikiams

priėmimo tvarkos aprašo

1 priedas

(Prašymo priimti sprendimą dėl užsieniečio darbo atitikties Lietuvos Respublikos darbo rinkos poreikiams forma)

_________________________________________________________________________________________________________

(juridinio asmens pavadinimas, kodas ar fizinio asmens vardas, pavardė, gimimo data, ____________________________________________________________________________________

veiklos adresas, telefono ryšio numeris, el. pašto adresas)

Užimtumo tarnybai prie Lietuvos Respublikos socialinės apsaugos ir darbo ministerijos	_______________ Nr. _________ (data)

PRAŠYMAS PRIIMTI SPRENDIMĄ DĖL UŽSIENIEČIO DARBO ATITIKTIES LIETUVOS RESPUBLIKOS DARBO RINKOS POREIKIAMS

Užsienietis
VARDAS
PAVARDĖ
Gimimo data	__ __ __ __-__ __-__ __ (metai-mėnuo-diena)
Lytis	mot. / vyr.
Pilietybė
Kelionės dokumentas	Nr. ______________, galioja iki ______________
Teisėto buvimo pagrindas (nurodyti vieną):
□ Leidimas laikinai gyventi Lietuvos Respublikoje, išduotas pagal Lietuvos Respublikos įstatymo „Dėl užsieniečių teisinės padėties“:
□ 40 straipsnio 1 dalies 4 punktą	Nr. _______________, galioja iki ______________
□ 40 straipsnio 1 dalies _ punktą	Nr. _______________, galioja iki ______________
Kvalifikacija ir darbo patirtis arba numatomas mokėti darbo užmokestis (nurodyti vieną)
□ Kvalifikacija, susijusi su atliktinu darbu (diplomo / kvalifikacijos pažymėjimo numeris, išdavimo data, diplomą / kvalifikacijos pažymėjimą išdavusios institucijos pavadinimas) ir vienerių metų darbo patirtis per pastaruosius 3 metus, susijusi su atliktinu darbu: a) jeigu užsienietis darbo patirtį įgijo dirbdamas pagal darbo sutartį: užsieniečio darbo pagal darbdavio nurodytą profesiją laikotarpis, įmonės, kurioje užsienietis įgijo darbo patirtį, pavadinimas, kodas, veiklos adresas, telefono ryšio numeris, el. pašto adresas; b) jeigu užsienietis darbo patirtį įgijo užsiimdamas savarankiška veikla: užsieniečio savarankiškos veiklos pavadinimas, laikotarpis, leidimo ar kito dokumento, leidžiančio fiziniam asmeniui užsiimti savarankiška veikla, data ir numeris, jį išdavusios institucijos pavadinimas; paslaugų teikimo ar darbų atlikimo sutarčių, įrodančių darbo patirtį ir trukmę pagal savarankišką veiklą, datos ir numeriai, jeigu tokios sutartys buvo sudarytos
□ numatomas mokėti mėnesinis darbo užmokestis ne mažesnis, negu Valstybės duomenų agentūros paskutinis paskelbtas kalendorinių metų vidutinis mėnesinis bruto darbo užmokesčio šalies ūkyje, (įtraukiant ir individualių įmonių darbo užmokesčio duomenis) dydis (Eur)
Pažymėti, jeigu užsienietis dirba Lietuvos Respublikoje
Darbdavys
Įmonė, įstaiga, organizacija (pavadinimas, kodas, veiklos adresas, telefono ryšio numeris, el. pašto adresas, filialo ar atstovybės pavadinimas, struktūrinio padalinio pavadinimas)
Fizinis asmuo: Lietuvos Respublikos gyventojas, Europos Sąjungos valstybės narės pilietis, kitas fizinis asmuo, kuris naudojasi Europos Sąjungos teisės aktuose jam suteiktomis judėjimo valstybėse narėse teisėmis ir kuris turi teisę gyventi Lietuvos Respublikoje (vardas, pavardė, gimimo data, veiklos adresas, telefono ryšio numeris, el. pašto adresas)
Kiti (ne daugiau kaip 4) darbdaviai, jeigu su užsieniečiu ketinama sudaryti darbo keliems darbdaviams sutartį pagal Lietuvos Respublikos darbo kodekso 96–99 straipsnius (įmonės, įstaigos, organizacijos pavadinimas, kodas, veiklos adresas, telefono ryšio numeris, el. pašto adresas, filialo ar atstovybės pavadinimas, struktūrinio padalinio pavadinimas arba fizinio asmens vardas, pavardė, gimimo data, veiklos adresas, telefono ryšio numeris, el. pašto adresas)
Registruota laisva darbo vieta (registracijos data, pavadinimas, kvalifikacijos reikalavimai arba darbo patirties reikalavimai, arba numatomas mokėti ne mažesnis nei vidutinis mėnesinis darbo užmokestis)
Numatomas darbo sutarties laikotarpis (ne trumpesnis nei 6 mėn.), mėnesinis darbo užmokestis (Eur)	nuo ________________ iki __________________ ________________
Numatoma darbo funkcija (profesija, kodas pagal Lietuvos profesijų klasifikatorių)
Kita informacija (jei nurodoma užsieniečio kvalifikacija arba darbo patirtis): jei įmonėje yra daugiau darbuotojų, dirbančių tokį patį darbą, kuriam atlikti prašoma priimti Sprendimą dėl užsieniečio, nurodyti jų vidutinį darbo užmokesčio dydį (Eur)

Žinau, kad: turiu užsieniečiui nustatyti visą darbo laiko normą ir mokėti įstatymo „Dėl užsieniečių teisinės padėties“ 62 straipsnio 5 dalyje nustatyto dydžio darbo užmokestį; prireikus turėsiu: – pasirūpinti, kad užsienietis jo gyvenimo Lietuvos Respublikoje laikotarpiu turėtų įstatyme „Dėl užsieniečių teisinės padėties“ nustatytus reikalavimus atitinkantį sveikatos draudimą; – atlyginti įstatymo „Dėl užsieniečių teisinės padėties“ 131 straipsnio 3 dalyje nurodytas valstybės išlaidas ir valstybės išlaidas, patirtas dėl užsieniečio sveikatos priežiūros; – padengti užsieniečio grįžimo į valstybę, į kurią jis turi teisę vykti, išlaidas. (Įstatymo „Dėl užsieniečių teisinės padėties“ 41 straipsnis, 62 straipsnio 5 dalis, 131 straipsnio 1 dalies 2 ir 4 punktai, 131 straipsnio 3 dalis)

PRIDEDAMA: (nurodyti pridedamus dokumentus, jų lapų skaičių).

(Pareigų pavadinimas)	(Parašas)	(Vardas ir pavardė)

Sprendimo dėl užsieniečio darbo atitikties

Lietuvos Respublikos darbo rinkos poreikiams

priėmimo tvarkos aprašo

2 priedas

(Prašymo priimti sprendimą dėl užsieniečio darbo atitikties Lietuvos Respublikos darbo rinkos poreikiams forma)

_________________________________________________________________________________________________________

(laikinojo įdarbinimo įmonės pavadinimas, kodas, ____________________________________________________________________________________

veiklos adresas, telefono ryšio numeris, el. pašto adresas)

Užimtumo tarnybai prie Lietuvos Respublikos socialinės apsaugos ir darbo ministerijos	_______________ Nr. _________ (data)

PRAŠYMAS PRIIMTI SPRENDIMĄ DĖL UŽSIENIEČIO DARBO ATITIKTIES LIETUVOS RESPUBLIKOS DARBO RINKOS POREIKIAMS

Užsienietis
VARDAS
PAVARDĖ
Gimimo data	__ __ __ __-__ __-__ __ (metai-mėnuo-diena)
Lytis	mot. / vyr.
Pilietybė
Kelionės dokumentas	Nr. ________, galioja iki ______________
Teisėto buvimo pagrindas (nurodyti vieną):
□ Leidimas laikinai gyventi Lietuvos Respublikoje, išduotas pagal Lietuvos Respublikos įstatymo „Dėl užsieniečių teisinės padėties“:
□ 40 straipsnio 1 dalies 4 punktas	Nr. ________, galioja iki ______________
□ 40 straipsnio 1 dalies _ punktas	Nr. ________, galioja iki ______________
Kvalifikacija ir darbo patirtis
□ Kvalifikacija susijusi su atliktinu darbu (diplomo / kvalifikacijos pažymėjimo numeris, išdavimo data, diplomą / kvalifikacijos pažymėjimą išdavusios institucijos pavadinimas) ir vienerių metų darbo patirtis per pastaruosius 3 metus, susijusi su atliktinu darbu: a) jeigu užsienietis darbo patirtį įgijo dirbdamas pagal darbo sutartį: užsieniečio darbo pagal darbdavio nurodytą profesiją laikotarpis, įmonės, kurioje užsienietis įgijo darbo patirtį, pavadinimas, kodas, veiklos adresas, telefono ryšio numeris, el. pašto adresas; b) jeigu užsienietis darbo patirtį įgijo užsiimdamas savarankiška veikla: užsieniečio savarankiškos veiklos pavadinimas, laikotarpis, leidimo ar kito dokumento, leidžiančio fiziniam asmeniui užsiimti savarankiška veikla, data ir numeris, jį išdavusios institucijos pavadinimas; paslaugų teikimo ar darbų atlikimo sutarčių, įrodančių darbo patirtį ir trukmę pagal savarankišką veiklą, datos ir numeriai, jeigu tokios sutartys buvo sudarytos
Pažymėti, jeigu užsienietis dirba Lietuvos Respublikoje
Laikinojo įdarbinimo įmonė
Įmonė (pavadinimas, kodas, veiklos adresas, telefono ryšio numeris, el. pašto adresas, filialo ar atstovybės pavadinimas, struktūrinio padalinio pavadinimas)
Registruota laisva darbo vieta (registravimo data, pavadinimas, kvalifikacijos arba darbo patirties reikalavimai)
Numatomas laikinojo darbo sutarties laikotarpis (ne trumpesnis nei 6 mėn.)	nuo ________________ iki _________________
Numatomas mokėti darbo Lietuvos Respublikoje metu mėnesinis darbo užmokestis, kuris turi būti ne mažesnis negu Valstybės duomenų agentūros paskutinis paskelbtas kalendorinių metų vidutinis mėnesinis bruto darbo užmokesčio šalies ūkyje (įtraukiant ir individualių įmonių darbo užmokesčio duomenis) dydis (Eur)
Laikotarpiais tarp siuntimų numatomas darbo užmokestis, kuris turi būti ne mažesnis negu Lietuvos Respublikos Vyriausybės patvirtinta minimalioji mėnesinė alga (Eur)
Numatoma darbo funkcija (profesija, kodas pagal Lietuvos profesijų klasifikatorių)
Laikinojo darbo naudotojas
Susitarimas su laikinojo darbo naudotoju (data ir numeris, įmonės, įstaigos, organizacijos pavadinimas, kodas, veiklos adresas, telefono ryšio numeris, el. pašto adresas, filialo ar atstovybės pavadinimas, struktūrinio padalinio pavadinimas arba fizinio asmens vardas, pavardė, gimimo data, veiklos adresas, telefono ryšio numeris, el. pašto adresas)

Žinau, kad: turiu užsieniečiui nustatyti visą darbo laiko normą ir mokėti įstatymo „Dėl užsieniečių teisinės padėties“ 44 straipsnio 1 dalies 2 punkto a papunktyje nustatyto dydžio darbo užmokestį; prireikus turėsiu: – pasirūpinti, kad užsienietis jo gyvenimo Lietuvos Respublikoje laikotarpiu turėtų įstatyme „Dėl užsieniečių teisinės padėties“ nustatytus reikalavimus atitinkantį sveikatos draudimą; – atlyginti įstatymo „Dėl užsieniečių teisinės padėties“ 131 straipsnio 3 dalyje nurodytas valstybės išlaidas ir valstybės išlaidas, patirtas dėl užsieniečio sveikatos priežiūros; – padengti užsieniečio grįžimo į valstybę, į kurią jis turi teisę vykti, išlaidas. (Įstatymo „Dėl užsieniečių teisinės padėties“ 41 straipsnis, 44 straipsnio 1 dalies 2 punkto a papunktis, 131 straipsnio 1 dalies 2 ir 4 punktai, 131 straipsnio 3 dalis)

PRIDEDAMA: (nurodyti pridedamus dokumentus, jų lapų skaičių).

(Pareigų pavadinimas)	(Parašas)	(Vardas ir pavardė)